โอสถสภา ยิ้มรับเทรนด์สุขภาพ เครื่องดื่มวิตามินซีมาแรง ยอดขายทะลุ 99 ล้านขวด
แม้มีโควิด-19 ก็ไม่หยุดโต โอสถสภา เผยเครื่องดื่มบำรุงกำลังคว้าส่วนแบ่งเกินคาดรวม 55.6% ฟังก์ชันนัลดริงก์ยังเติบโตได้สวย เครื่องดื่มวิตามินซี ทำสถิติยอดขายสูงสุด 99 ล้านขวดนายธนา ไชยประสิทธิ์ รักษาการ CEO บริษัท โอสถสภา จำกัด (มหาชน) หรือ OSP กล่าวว่า แม้ว่าภาพรวมเศรษฐกิจของประเทศจะได้รับผลกระทบจากการแพร่ระบาดของโควิด-19 ซึ่งส่งผลกระทบบ้างต่อรายได้รวม แต่ OSP ยังสามารถทำให้กำไรเติบโตได้ดี โดยมีกำไรสุทธิในไตรมาส 2/2563 อยู่ที่ 804 ล้านบาท เพิ่มขึ้น 13.2%ทั้งนี้ แม้ภาพรวมของตลาดเครื่องดื่มบำรุงกำลังปรับตัวลดลงมากกว่า 10% แต่บริษัทสามารถเพิ่มส่วนแบ่งการตลาดของกลุ่มผลิตภัณฑ์เครื่องดื่มบำรุงกำลังสูงสุดในรอบ 3 ปี เป็น 55.6% เนื่องจากผู้บริโภคหันมาหาแบรนด์ที่ตนเชื่อมั่น ในช่วงที่ต้องใช้จ่ายอย่างรอบคอบ โดย เอ็ม-150 ยังคงครองความเป็นผู้นำตลาดสำหรับเครื่องดื่ม กลุ่มฟังก์ชันนัลดริงก์ (Functional Drink) นั้น ยังคงเติบโตรับกระแสการดูแลสุขภาพของผู้บริโภค โดยเฉพาะเครื่องดื่มวิตามินซีแบรนด์ ซี-วิต นั้นทำยอดขายสูงสุดถึง 99 ล้านขวด จากการเพิ่มกำลังการผลิตได้ในไตรมาส 2 ซึ่งเร็วขึ้นจากเดิมที่คาดว่าจะสร้างเสร็จในไตรมาส 3 ตอกย้ำความเป็นผู้นำตลาดด้วยส่วนแบ่ง 33.9%นายธนา กล่าวอีกว่า โอสถสภาได้ออกสินค้าใหม่ในกลุ่มผลิตภัณฑ์ของใช้ส่วนบุคคลหลายชนิด อาทิ วิปโฟมล้างมือออร์แกนิก เนื้อโฟม อ่อนนุ่ม และสเปรย์ทำความสะอาดพื้นผิวและของใช้เด็ก ภายใต้แบรนด์เบบี้มายด์ เฮลตี้พลัส และสเปรย์แอลกอฮอล์ทำความสะอาดมือภายใต้แบรนด์ ทเวลฟ์ พลัสนอกจากนี้ ยังได้พัฒนาผลิตภัณฑ์เครื่องดื่มเช่นกัน ได้แก่ เครื่องดื่มบำรุงกำลังฉลามสูตรผสมวิตามินซี และต่อยอดผลิตภัณฑ์ซี-วิต ขยายจากรูปแบบเครื่องดื่มสู่รูปแบบเจลลี่ สามารถทานเป็นของว่างรองท้องระหว่างมื้อ เป็นต้นทั้งนี้ จากผลประกอบการที่เป็นไปตามแผน ที่ประชุมคณะกรรมการบริษัทฯ มีมติอนุมัติจ่ายเงินปันผลระหว่างกาลจากงวดผลการดำเนินงานครึ่งปีแรกของปี 63 ในอัตรา 0.45 บาทต่อหุ้น รวมเป็นเงิน 1352 ล้านบาท ให้แก่ผู้ถือหุ้นที่มีรายชื่อ ณ วันกำหนดรายชื่อผู้มีสิทธิ์ได้รับเงินปันผลในวันที่ 28 ส.ค. 63 และจ่ายเงินปันผลแก่ผู้ถือหุ้นในวันที่ 11 ก.ย.63ผลิตภัณฑ์ของโอสถสภา :เอ็ม 150 โสมอินซัม ลิโพวิตันดี ฉลามขาวชาร์ค เอนเนอร์จี้ดริ้งค์ เอ็ม สตอร์มกาแฟ เอ็มเพรสโซ ดับเบิล ช็อต เกลือแร่เอ็ม วีพลัส เปปทีน วิตามีนซี C-Vitt คาลพิส แลคโตะ สลิมม่าเบบี้มายด์เอ็กซิท ทเวลฟ์ พลัส แพลนสตอรี่ โปรฮาดะ ยากฤษณากลั่น ตรากิเลนอุทัยทิพย์ ทัมใจ แบนเนอร์ ยาธาตุน้ำแดง ยาธาตุ 4 ยาอมโบตัน และ ลูกอม โอเล่
แม้มีโควิด-19 ก็ไม่หยุดโต โอสถสภา เผยเครื่องดื่มบำรุงกำลังคว้าส่วนแบ่งเกินคาดรวม 55.6% ฟังก์ชันนัลดริงก์ยังเติบโตได้สวย เครื่องดื่มวิตามินซี ทำสถิติยอดขายสูงสุด 99 ล้านขวด
โอสถสภา,โอสถสภา เอ็ม 150,OSP,เครื่องดื่มวิตามินซี,ผลประกอบการ OSP,ข่าวทั่วไป